1. HRVATSKI JEZIK

**LEKTIRA – Vuk i sedam kozlića (Braća Grimm)**

Danas nam je na redu lektira. Riječ je o bajci braće Grimm, Vuk i sedam kozlića.

Zamolite nekog od ukućana da vam pročita bajku *Vuk i sedam kozlića* (tekst u prilogu). Kliknite na poveznicu ispod te porazgovarajte o bajci tako da odgovorite na pitanja (tekst bajke i pitanja su i na poveznici, ali imate i slike pitanja u prilogu – žuta pozadina), a zatim otvorite svoje pisanke napišite naslov VUK I SEDAM KOZLIĆA, a u redak ispod toga BRAĆA GRIMM te nacrtajte neki događaj iz bajke po vlastitom izboru.

<https://read.bookcreator.com/1H7nPy5N0PVGhY6uT84v0ghCntN2/sYU4AOCKRJqY54jsU5iImQ?fbclid=IwAR0G6-sXccPN3ckkLnUSKyNmk-CHeOFkNVXtfk7Llcuqy_ZtT8ffB7nTK8A>

***Vuk i sedam kozlića***

**Braća Grimm**

*Bijaše jednom jedna koza pa imala sedam mladih kozlića koje je voljela kao što*

*svaka majka voli svoju djecu. Jednog dana pođe ona u šumu po hranu pa pozva*

*svih sedam kozlića i reče im:*

*– Draga djeco, ja idem u šumu, a vi se dobro čuvajte vuka, jer ako uđe, pojesti*

*će vas od glave do pete. Taj zlikovac se često pretvara, ali vi ćete ga odmah*

*prepoznati po hrapavom glasu i crnim šapama. A kozlići rekoše:*

*– Draga majko, mi ćemo se dobro čuvati, možeš ići bez brige.*

*Koza zameketa i mirno krenu na put.*

*Ne prođe dugo, a netko zakuca na kućna vrata i viknu:*

*– Otvorite, draga djeco, evo vaše majke, svakom sam nešto donijela. Ali kozlići*

*po hrapavom glasu prepoznaše vuka i povikaše:*

*– Nećemo ti otvoriti, ti nisi naša majka, ona ima nježan i mio glas, a tvoj glas je*

*hrapav. Ti si vuk.*

*Tada vuk ode nekakvom trgovcu i kupi veliki komad krede. Kad je pojede, glas*

*mu postade nježan. Onda se vrati, pokuca na vrata i viknu:*

*– Otvorite, draga djeco, evo vaše majke, svakom sam ponešto donijela.*

*Ali vuk je stavio svoju crnu šapu na prozor pa kad je kozlići vidješe, poviču:*

*– Nećemo ti otvoriti, naša majka nema crne šape kao ti, ti si vuk.*

*Tada vuk otrča pekaru i reče:*

*– Udario sam se u nogu, premaži mi je tijestom.*

*I kad mu pekar tijestom premaza šape, on otrča mlinaru i reče mu:*

*– Pospi mi šape brašnom.*

*Mlinar pomisli: "Vuk hoće nekoga prevariti", pa ga htjede odbiti, ali vuk mu*

*reče:*

*– Ako mi to ne učiniš, pojesti ću te.*

*Tako se mlinar uplaši i zabijeli mu šape. Eto, takvi su ljudi.*

*Onda zlikovac dođe i po treći put na kućna vrata, pokuca i reče:*

*– Otvorite, djeco, došla je vaša draga majka i svakome ponešto iz šume*

*donijela.*

*Kozlići povikaše:*

*– Pokaži nam prvo nogu, da vidimo jesi li naša draga majka.*

*On onda stavi šapu na prozor i kad kozlići vidješe da je bijela, povjerovaše da je*

*istina i otvoriše vrata. Ali uđe im vuk, glavom i bradom.*

*Oni se uplašiše i stadoše se sakrivati. Jedno skoči pod stol, drugo u krevet, treće*

*u peć, četvrto u kuhinju, peto u ormar, šesto pod korito, a sedmo u kutiju*

*zidnog sata. Ali vuk ih sve nađe i nije oklijevao nego ih je jedno za drugim*

*progutao.*

*Samo ono najmlađe, u kutiji od sata, nije našao. Kad se tako do mile volje*

*najeo, vuk se odgega na livadu, leže pod drvo i zaspa.*

*Malo zatim vrati se i koza iz šume. Ali imala je što vidjeti! Kućna vrata širom*

*otvorena, stol, stolice i klupa prevrnute, korito slupano, pokrivač i jastuci po*

*podu. Počne tražiti svoju djecu, njih nigdje. Dozivala ih je redom po imenu, ali*

*nitko se ne odazva. Najzad, kad zovnu najmlađeg, začu se njegov glasić:*

*– Draga majko, evo me u kutiji od sata.*

*Ona ga izvadi te joj ono ispriča kako je došao vuk i sve ostale pojeo. Pomislite*

*samo koliko je koza plakala za svojom jadnom djecom. Najzad u svome jadu*

*izađe van, a kozlić istrča s njom. Kad stiže na livadu, a tamo vuk pod drvetom*

*leži i hrče da se sve grane tresu. Ona ga zagleda sa svih strana i primijeti da se u*

*njegovom prepunom trbuhu kozlići koprcaju.*

*"Ah,", zaključi ona, "to su moja jadna djeca, koju je vuk progutao za večeru, a*

*još su živa!" Najmanji kozlić brzo otrči kući po škare, iglu i konac. Koza prereže*

*zlom vuku trbuh i samo što je napravila prvi rez kad jedan kozlić promoli glavu i*

*kako je rezala dalje tako je iskakao jedan za drugim, svih šest kozlića. I svi su bili*

*živi i zdravi.*

*Kakva je to bila radost! Grlili su svoju dragu majku i cupkali od sreće. Ali koza im*

*je naredila:*

*– Trčite i brzo nakupite kamenja da ovoj bezobraznoj zvijeri napunimo trbuh*

*dok još spava.*

*Sedam kozlića požuriše i donesoše kamenja pa ih uguraše vuku u trbuh što su*

*mogli više. Onda ga koza opet na brzinu zaši tako da se nije ni makao niti šta*

*primijetio.*

*Kad se vuk najzad naspavao, podiže se i kako je od teškog kamenja u trbuhu bio*

*jako ožednio, on krenu prema bunaru da se napije vode. Ali kad poče hodati i*

*teturati tamo-amo, poče se i kamenje u njegovom trbuhu sudarati i zveckati.*

*Tada on povika:*


*– Što to zveči, što to lupa u trbuhu mome? Ili su to kozlići ili neko kamenje?*


*A kad stiže do bunara i nagne se nad vodu, teško kamenje ga povuče dolje i on*

*se utopi. Kad to vidješe, sedam kozlića dotrčaše vičući iz sveg glasa:*

*– Vuk se utopio! Vuk je mrtav! – i od radosti su zaplesali oko bunara zajedno sa*

*svojom majkom.*







Za domaću zadaću pogledajte crtani film Vuk i sedam kozlića koji sam vam proslijedila, klikom na poveznicu u zagradi.

( <https://www.youtube.com/watch?v=aHvGtA1ZKDA> )

Nadam se da ćete uživati!